Tannie Makkie – Bondels Gedagtes
Date: Aug 22, 2019Author: Bondelsgedagtes 27 Comments
Tannie Makkie was die eerste van my oorlede pa se susters wat my gekontak het toe ek die Saamtrek begin reel het. Sy was super opgewonde. Soveel so dat ek en sy in gereelde gesprek verkeer het tot kort voor die saamtrek.
Sy het my oor en oor bedank dat ek dit begin reel het. Ek het skoon knop in die keel gehad daaroor. Sy het my hart sag sag sag gemaak vir haar. Ek het dadelik by haar bedsokkies vir die winter bestel, wat sy spesiaal hekel. Sy het dit met soveel liefde gedoen en vir my gepos. Ek het haar betaal daarvoor en toe sonder skroom 'n kant tafelnet wat sy met pienk blomme sou borduur ook bestel. Ek sou dit by die saamtrek by haar kry en betaal.
Sy het my uitgenooi om na die saamtrek vir haar te kom kuier. Ek het gretig ingestem. Soos die dae aangestap het, het ek regtig begin uitsien daarna om my tannies en ooms, niggies en neefs, wat ek jare der jare laas gesien het, weer te sien.
Ek onthou tannie Makkie het altyd vir my vars brood met 'n laag uitgebraaide vet met sout en peper op gegee. En vars plaas melk. Sy het daardie tyd nie baie gepraat nie maar haar optrede het gesag gedra. Ek onthou oom George haar man as baie kwaai en was versigtig vir hom. Maar tannie Makkie het altyd respekvol submit en altyd die beste van alles gemaak. Ek onthou haar oë het altyd gevonkel en daar was selfs ondeundheid te bespeur al kan ek nie onthou dat sy ooit ondeund was nie. Haar glimlag was sag en het haar oë op skrefies getrek, nes myne.
'n Paar weke voor die saamtrek het sy 'n beroerte gehad. Ek het gebid en gehoop sy sal gou genoeg herstel om steeds te kon kom. Selfs vir haar 'n voicenote gestuur om te sê ek hou haar plek. Ag deksels, my keel trek sommer toe.
Nodeloos om te sê sy kon nie kom nie. En 'n dag na die saamtrek is sy na haar ewige woning. 'n Paar dae later het een van haar kinders haar selfoon geneem en die saamtrek groep "geleft" namens haar. Dit het my geruk ek was so hartseer. Saterdag is haar begrafnis. Ek kon haar nooit die druk gee wat ek so graag wou. Maar hopelik kan ek dit gee vir een van haar geliefdes wat ek ook jare laas gesien het.
Tot ons mekaar weer sien liewe liewe tannie Makkie, I salute you!!!
Previous Previous post: Dis omtrent 'n Sirkus!
Next Next post: Wegbreek naweek
27 thoughts on "Tannie Makkie"
Statige vrou…kan sien sy was n engel. Sorry vir jou Bondeltjies….en sterkte!
Dit word deesdae vir my al hoe duideliker. Mens moet elke dag se besigheid afhandel, sê wat jy moet sê en jy moet die mense rondom jou met jou hele hart liefhê. Ek wil nie meer wag vir môre of die 'regte tyd' nie. Ek stuur vir jou liefde vandag.
Ek stem met jou saam. Bel die een waaraan jy dink, more is dalk te laat. Ek probeer. Dankie vir jou inloer en omgee.xxx
Aug 30, 2019 at 6:27 am
Steeds gooi kinders hul ouers weg. Ons het meer as 'n honderd surrogaat-kinders maar ons eie vermy ons. Ek het elf beroertes gehad, tot onlangs. Die dodelike soort, in die kleinbrein. My dogter met haar houthart wil net nie. Sien die kleinkinders op Instagram. Tog aanvaar andere se kinders vir óns.
Mense moet hulle geite los en leer lééf. Die dood is nooit ver nie en maak nie vooraf afsprake nie.
Aug 30, 2019 at 7:56 am
Liewe Blootvoet, ai dis jammer om dit te hoor. Mag elke houthart van Vader se goedheid en liefde begin smelt sodat jy die omgee daarvan kan voel. dankie vir jou inloer
Joey. Dankie dat ek deel was van die super lekker familie kuier wat jy met soveel liefde en omgee gereël het.🤗😍 Nogmaals dankie vir ons bederfies. Sien uit na die volgende kuier. Lief jou baie. Dankie dat jy jou stories met ons deel. Sois ek gesê het. Moet nooit ophou skryf nie.
Dankie Hessie, dis 'n voorreg om weer met jou te kon connect. Ek sien uit na nog baie saam kuiers. Hope liefde❣😘
Ag dis nou so hartseer, Bondeltjie! Tannie Makkie klink en lyk na die tipe mens wat deernis uitstraal. Sterkte liewevriendin.
Dankie Bytjie 💐
Jammer vir jou hartseer, vriendin, maar soos ek jou ken het jy die kanse gebruik om haar te laat verstaan dat sy kosbaar is.
Ek het maat..💐
Ag dis hartseer. So waar ons het net die nou om liefde te gee….wie weet wat môre inhou.
Dis waar. Ek het dit 'n priorities gemaak om op die saamtrek vir elkeen te sê dat ek hulle lief het. Wie weet of ek ooit weer die kans sal hê